การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

  กลุ่มธุรกิจเสื้อผ้าสำเร็จรูป ผลิตเสื้อผ้าจากวัตถุดิบประเภทผ้าทอ ผลิตเสื้อผ้าสำเร็จรูปประเภท
  Outerwear เช่น Coat Jacket ชุดกีฬา ชุดทำงานสุภาพสตรี เป็นต้น
  ผลิตสินค้าภายใต้รูปแบบและเครื่องหมายการค้าของผู้ซื้อ

  กลุ่มธุรกิจพัฒนาอสังหาริมทรัพย์ โครงการบ้านจัดสรรหมู่บ้านสิวารัตน์ 5 ตั้งอยู่ที่ถนนพุทธมณฑลสาย
  4 ตำบลกระทุ่มล้ม อำเภอสามพราน จังหวัดนครปฐม เริ่มโครงการเมื่อกรกฎาคม 2546
  คาดว่าโครงการจะแล้วเสร็จกลางปี 2549 ก่อสร้างเป็นบ้านแบบทาวน์เฮาส์ จำนวน 705 หน่วย
  ราคาขายหน่วยละ 745,000 – 1,500,000 บาท มูลค่าโครงการรวม 730 ล้านบาท

(2) การตลาดและภาวะการแข่งขัน

(1) นโยบายและลักษณะการตลาด

  กลุ่มธุรกิจเสื้อผ้าสำเร็จรูป

-   ผลิตสินค้าเพื่อการส่งออกจำหน่ายต่างประเทศทั้งหมด
    ภายใต้แบบและเครื่องหมายการค้าของลูกค้า

-   กลยุทธ์การแข่งขัน ผลิตสินค้าคุณภาพสูง โดยใช้เทคโนโลยี่และเครื่องจักรที่ทันสมัย
    ส่งมอบตรงตามกำหนดที่ลูกค้าต้องการ ตรวจสอบ คุณภาพการผลิตทุกขั้นตอน
    ให้ลูกค้ามีความพึงพอใจสูงสุด นอกจากนี้ยังร่วมกับลูกค้าในการพัฒนาผลิตภัณฑ์
    สร้างพึงพอใจให้แก่ลูกค้าอีกด้านหนึ่งที่แตกต่างจากคู่แข่ง

-   ลักษณะลูกค้า เป็นลูกค้าผู้นำเข้าสินค้าเพื่อจำหน่ายโดยตรง หรือตัวแทนจำหน่าย

-   กลุ่มลูกค้าเป้าหมายคือ ผู้นำเข้าหรือตัวแทนจำหน่ายที่ต้องการซื้อสินค้าระดับคุณภาพสูง

-   เสื้อผ้าสำเร็จรูปที่ผลิตและส่งออกจำหน่ายต่างประเทศในปี 2546-2548 ดังนี้

% ของยอดขาย

2548 2547 2546

สหรัฐอเมริกา 76.8 84.7 78.8

กลุ่มสหภาพยุโรป 17.0 9.8 10.0

อื่นๆ 6.2 5.5 11.2

100.0 100.0 100.0

  กลุ่มธุรกิจพัฒนาอสังหาริมทรัพย์

-   โครงการที่กำลังดำเนินการอยู่คือ โครงการสิวารัตน์ 5 เป็นบ้านแบบทาวน์เฮาส์

-   กลยุทธ์การแข่งขัน บ้านอยู่ในทำเลใกล้ชุมชน คมนาคมสะดวก ราคาถูกเมื่อเปรียบเทียบกับ
    โครงการอื่นที่อยู่ใกล้เคียงกัน

-   ลักษณะลูกค้า ลูกค้าซื้อเพื่อใช้เป็นที่พักอาศัยกลุ่มลูกค้าเป้าหมายคือ
    ผู้ที่ทำงานในโรงงานอุตสาหกรรมเขตชานเมืองของกรุงเทพฯ ฝั่งตะวันตก
    จังหวัดนครปฐมและจังหวัดสมุทรสาคร รวมถึงผู้ที่เข้ามาทำงานในกรุงเทพฯ
    เพราะตั้งอยู่ในทำเลที่การคมนาคมมีความสะดวก และไม่ห่างไกลจากกรุงเทพ

-   การจำหน่ายและช่องทางการจำหน่าย จำหน่ายโดยตรงให้ผู้ซื้อ

(2) ภาวะแข่งขัน

  กลุ่มธุรกิจเสื้อผ้าสำเร็จรูป

  สภาพการแข่งขันในอุตสาหกรรม
  อุตสาหกรรมเสื้อผ้าสำเร็จรูปเป็นอุตสาหกรรมที่ต้องใช้แรงงานเป็นปัจจัยสำคัญในการผลิต
  คู่แข่งที่สำคัญคือประเทศที่มีประชากรมากและค่าแรงงานถูก เช่น ประเทศสาธารณรัฐประชาชนจีน
  ประเทศอินเดีย และประเทศเวียตนาม เป็นต้น

  จำนวนคู่แข่งและขนาดของบริษัทเมื่อเทียบกับคู่แข่งไม่สามารถประเมินได้
  เพราะมีผู้ผลิตเป็นจำนวนมากทั้งในประเทศและต่างประเทศ

  สถานภาพและศักยภาพในการแข่งขัน บริษัทฯได้ดำเนินกิจการมาเป็นเวลา 30 ปี
  ได้ปรับเปลี่ยนกลยุทธ์ด้านการตลาดและการผลิต
  ตลอดจนการบริหารองค์กรให้สอดคล้องกับภาวะการณ์ต่างๆ ของโลกที่เปลี่ยนแปลงไป
  แม้ว่าค่าแรงงานของประเทศไทยจะสูงกว่าประเทศคู่แข่ง
  แต่ภายใต้การจัดการและการบริหารที่มีประสิทธิภาพสามารถเพิ่มศักยภาพในการแข่งขันได้

  กลุ่มพัฒนาอสังหาริมทรัพย์

  ปี 2548 การขยายตัวทางเศรษฐกิจของประเทศไทยเป็นไปอย่างต่อเนื่อง
  มีการขยายโครงการขนส่งมวลชน เช่น รถไฟฟ้าและรถไฟใต้ดิน กระจายไปตามเขตชานเมือง
  ทำให้ธุรกิจพัฒนาอสังหาริมทรัพย์ที่อยู่ใกล้โครงการดังกล่าวเป็นที่ต้องการมากขึ้น

  โครงการหมู่บ้านสิวารัตน์ 5
  ตั้งอยู่ในเขตชุมชนที่มีความเจริญและมีโครงการรถไฟฟ้าขยายสู่ชานเมืองย่านถนนเพชรเกษม
  ในอนาคตการคมนาคมจะสะดวกมากขึ้น มีสิ่งแวดล้อมที่ดี
  การดำเนินการในโครงการที่ผ่านมาประสบความสำเร็จเป็นที่น่าเชื่อถือ
  จึงเป็นจุดขายที่สำคัญในการตัดสินใจของลูกค้า
  และที่สำคัญคือราคาถูกกว่าโครงการอื่นๆในย่านเดียวกัน จึงมีศักยภาพในการแข่งขันสูง

  จำนวนคู่แข่งและขนาดของบริษัทเมื่อเปรียบเทียบกับคู่แข่ง ไม่สามารถประเมินได้

(3) การจัดหาผลิตภัณฑ์และบริการ

(1) ลักษณะการจัดให้ได้มาซึ่งผลิตภัณฑ์

  กลุ่มธุรกิจเสื้อผ้าสำเร็จรูป

1.  บริษัท คาสเซ่อร์พีคโฮลดิ้งส์ จำกัด (มหาชน) ตั้งอยู่ที่ 384/81 หมู่ 4 ถนนเพชรเกษม
    แขวงบางแค เขตบางแค กรุงเทพมหานคร มีพนักงาน 1,637 คน กำลังการผลิต
    1,600,000 ชิ้น/ปี ในปี 2548 สามารถผลิตได้ 1,115,580 ชิ้น

2.  บริษัท ซี พี จี การ์เมนท์ จำกัด ตั้งอยู่ที่ 2 ซอยเพชรเกษม 50/2 ถนนเพชรเกษม
    แขวงบางหว้า เขตภาษีเจริญ กรุงเทพมหานคร มีพนักงาน 1,407 คน กำลังการผลิต
    1,400,000 ชิ้น/ปี ในปี 2548 สามารถผลิตได้ 621,450 ชิ้น

-   การจัดหาวัตถุดิบ เสื้อผ้าสำเร็จรูปผลิตจากวัตถุดิบประเภทผ้าทอ และส่วนประกอบอื่นๆ คือ
    กระดุม ด้าย เข็มขัด ซิป เป็นต้น โดยซื้อจากผู้ผลิตในประเทศ และนำเข้าจากต่างประเทศ
    เช่น ญี่ปุ่น เกาหลีใต้ ไต้หวัน ฮ่องกง อิตาลี สหรัฐอเมริกา เป็นต้น

-   สภาพปัญหาเกี่ยวกับวัตถุดิบ การสั่งซื้อวัตถุดิบนั้นเป็นไปตามความต้องการของลูกค้า
    ผู้ซื้อแต่ละรายจะออกแบบเสื้อโดยใช้ชนิดผ้าและสีแตกต่างกันทุกราย รวมถึงวัสดุอื่นๆ
    จะต้องสั่งทำพิเศษ ใช้เครื่องหมายหรือสัญลักษณ์ของลูกค้า
    การจัดหาวัตถุดิบไม่มีปัญหาความขาดแคลน เป็นเพียงแต่บริษัทฯต้องตรวจสอบคุณภาพ
    และคุณสมบัติเฉพาะของวัตถุดิบชนิดนั้นๆ เท่านั้น เช่น ตำหนิ การย้อมสี ความคงทนของสี
    การยืดหรือหดตัว คุณสมบัติทางเคมี ที่อาจเกิดปฏิกิริยาต่อผู้สวมใส่ เป็นต้น
    วัตถุดิบทุกชนิดจะต้องผ่านการตรวจสอบจากห้องปฏิบัติการก่อนที่จะนำมาตัดเย็บ

-   จำนวนผู้จำหน่ายวัตถุดิบ ** ไม่แน่นอน **

-   สัดส่วนการซื้อวัตถุดิบในประเทศและต่างประเทศคือ ซื้อจากผู้ผลิตในประเทศ :
    นำเข้าจากต่างประเทศ = 25 : 75

  กลุ่มธุรกิจพัฒนาอสังหาริมทรัพย์

-   การก่อสร้าง บริษัทฯได้ว่าจ้างผู้รับเหมาให้ก่อสร้างตามแบบที่กำหนดไว้
    ควบคุมการก่อสร้างโดยวิศวกรของบริษัท เพื่อให้มีคุณภาพตามมาตรฐานที่กำหนด

-   การจัดหาวัสดุก่อสร้าง มีทั้งบริษัทจัดหาเองและผู้รับเหมาเป็นผู้จัดหา
    โดยบริษัทฯจะต้องตรวจสอบคุณภาพของวัสดุก่อสร้างนั้นๆ

-   สภาพปัญหาเกี่ยวกับวัสดุก่อสร้าง ในขณะนี้ไม่มีปัญหา
    เพราะโรงงานผลิตวัสดุก่อสร้างมีกำลังการผลิตเพียงพอต่อความต้องการของตลาด
    แต่ราคาของวัสดุก่อสร้างบางชนิดมีราคาสูงขึ้นตามราคาของน้ำมันที่เพิ่มสูงขึ้น

-   จำนวนผู้จำหน่ายวัสดุก่อสร้าง ** ไม่มีข้อมูล **

-   วัสดุก่อสร้างทั้งหมดซื้อจากผู้ผลิตในประเทศ

  (ข) ผลกระทบต่อสิ่งแวดล้อม

กลุ่มธุรกิจเสื้อผ้าสำเร็จรูป

  ขบวนการผลิต เริ่มจากการสร้างแบบ ทดลองตัดเย็บเป็นตัวอย่าง เพื่อให้เป็นต้นแบบในการผลิต
  ตัดผ้าตามแบบที่สร้างไว้ เย็บ ติดวัสดุส่วนประกอบ เช่น กระดุม ซิป เข็มขัด เป็นต้น
  รีดหรืออบเสื้อให้ดูสวยงาม ขั้นตอนสุดท้ายคือการบรรจุหีบห่อ เพื่อส่งจำหน่ายต่างประเทศ
  ในกระบวนการผลิตนี้ ปราศจากมลพิษด้านอากาศและน้ำ
  เครื่องจักรที่ใช้ตัดเย็บมีระดับเสียงในเกณฑ์ต่ำ วัสดุเหลือใช้ เช่น ผ้า ฟองน้ำ
  สามารถนำไปผลิตสินค้าชนิดอื่นได้ บริษัทฯได้ปฏิบัติตามกฎหมายด้านสิ่งแวดล้อมอย่างเคร่งครัด
  จึงไม่มีผลกระทบต่อสิ่งแวดล้อม

กลุ่มธุรกิจพัฒนาอสังหาริมทรัพย์

  การก่อสร้างแบ่งการก่อสร้างเป็นโซน โซนที่กำลังก่อสร้างจะไม่มีผู้พักอาศัยในบริเวณใกล้เคียง
  บ้านที่กำลังก่อสร้างนั้น ผู้รับเหมาก่อสร้างจะต้องปฏิบัติตามพระราชบัญญัติและกฎกระทรวงต่างๆ
  ที่เกี่ยวข้อง ดังนั้นจึงไม่มีผลกระทบต่อสิ่งแวดล้อม

(4) งานที่ยังไม่ได้ส่งมอบ ** ไม่มี **